Vrou word Boks SA se nuwe baas | Netwerk24
Cindy Nkomo saam met die boksafrigter Colin Nathan 'n paar jaar gelede by een van Boks SA se onthale. Foto: Facebook
Lejaka het nog 'n jaar van sy kontrak oorgehad, maar het besluit dat hy 'n ander rigting wil inslaan.
Nkomo werk sedert 2017 as bedryfshoof by Boks SA en was Lejaka se regterhand.
Sy sal onder moeilike omstandighede nou die leiding moet neem om te help dat boks weer op sy voete kom ná die Covid-19-pandemie ook dié sport 'n bloedneus gegee het.
Behalwe vir kwessies soos die heropening van boks-gimnasiums sal daar van haar ook verwag word om aandag te gee aan kwessies soos vroueboks, wat maar min aandag kry in Suid-Afrika.
Dr. Peter Ngatane, Boks SA se voorsitter, sê in 'n verklaring dat Lejaka goeie werk gedoen het in die vier jaar wat hy uitvoerende hoof was. – Sportredaksie